Diari Oficial de la Generalitat Valenciana


Sumari del DOGV 5471, del 15-03-2007 (2007/2001)

Notificació a Construcciones Sudeval, SL. Judici número 412/2006.
-----------------------------------------------------------------

### Dades del document

Número de DOGV
:   5471

Data del DOGV
:   15-03-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/2001


Data del document
:   16-01-2007

Organisme emissor
:   Jutjat de Primera Instància Número 1 de Catarroja

Tipus de document
:   Edicte

Descriptors 

:   * sistema judicial

Judici verbal 412/2006   
Part demandant: Luxe Perfil, SL.  
Part demandada: Construcciones Sudeval, SL.  
En el judici referit, s'ha dictat la resolució que, literalment, és com es diu tot seguit:  
"Jutjat de Primera Instància i Instrucció número 1 de Catarroja  
Plaça de les Corts valencianes, s/n  
Sentència  
Catarroja, 13 de novembre de 2006   
Jutge: Manuel Ortiz Romaní.  
Procediment: judici verbal 412/2006.  
Demandant: Luxe Perfil, SL.  
Procurador: César Javier Gómez Martínez.  
Lletrat: Raúl Albarrán Lerma.  
Demandat: Construcciones Sudeval, SL, rebel.  
Objecte del judici: falta de pagament dels serveis contractats.  
Fets  
1. El procurador César Javier Gómez Martínez, en nom i representació de l'entitat Luxe Perfil, SL, va presentar, el dia 11 de maig de 2006, una demanda de judici verbal contra la mercantil Construccions Sudeval, SL, en reclamació de la quantitat de 897,04 euros, més els interessos legals i les costes.  
2. La demanda va ser admesa per una interlocutòria de 29 de juny de 2006, i es va assenyalar el dia 13 de novembre de 2006 per a la realització del judici.  
El dia de la data assenyalada, només hi va comparéixer la part actora, i el demandat va ser declarat en situació de rebel·lia processal. D'esta manera, després de ratificar-se l'actor en la seua demanda i proposar la prova convenient als seus interessos, consistent en l'interrogatori del representant legal de l'entitat demandada i la reproducció dels documents que s'adjunten a l'escrit de demanda, es va declarar el judici vist per a sentència.  
3. Fets provats.  
1. Els dies 16, 17 i 27 de juny, i 13 de juliol de 2005, la mercantil Luxe Perfil SL, va subministrar a l'entitat Construcciones Sudeval, SL, distintes mercaderies, i va emetre els corresponents albarans de lliurament.  
2. Per al cobrament de les mercaderies, l'actora va emetre les factures respectives, amb els números 05/015764, 05/016377, 05/017304, 05/019796, establint-se el pagament diferit a 30 o 45 dies, que, en el moment de presentació de la demanda, encara no s'havia produït.  
Fonaments de dret  
1. Pretensions de les parts.  
La part actora sol·licita que es condemne el demandat a pagar el preu de les mercaderies que li van ser subministrades i no se li van pagar, malgrat el temps transcorregut. Per tot això, sol·licita el pronunciament d'una sentència que estime íntegrament la demanda i condemne el demandat a pagar-li la quantitat de 897,04 euros, més els interessos legals i les costes.  
2. Exigibilitat de les factures.  
La controvèrsia jurídica de la present interlocutòria ens remet als principis generals de les obligacions i contractes, inclosos en els articles 1.088 i següents del Codi Civil.  
En suma, un contractant exigeix d'un altre que complisca allò al que es va obligar, alhora que ell ha realitzat la seua part.  
El primer pressupost seria, doncs, el compliment per la part actora de les seues obligacions. En este sentit, la prova documental aportada amb la demanda, en especial els albarans de lliurament (documents 5 a 9), valorats conforme al que disposa l'article 326 de la Llei d'Enjudiciament Civil, i no impugnats per la part demandada, raó per la qual fan prova plena en el procés, fa palés que, en efecte, l'actora va subministrar, en els mesos de juny i juliol de 2005, a l'entitat demandada distintes mercaderies, que van ser arreplegades per esta en les instal·lacions d'aquella.   
Fixat d'esta manera el primer pressupost, la resta de la prova que figura en les actuacions, concretament les factures adjuntades com a documents 1 a 4, mostra amb claredat que la part demandada no va complir la seua correlativa obligació de pagar el preu, sense que tampoc conste de cap de les maneres que realitzara objeccions a les mercaderies rebudes. Per això estime la demanda i condemne la mercantil Construcciones Sudeval, SL, a pagar a l'actora la suma total de 897,04 euros, més els interessos legals.  
3. Costes  
D'acord amb l'article 394 LEC, l'estimació íntegra de la demanda comporta la condemna en costes de la part demandada.  
Decisió  
Estime íntegrament la demanda presentada per la mercantil Luxe Perfil SL, i condemne l'entitat Construcciones Sudeval, SL, a pagar a l'actora la quantitat de 897,04 euros, més els interessos legals i les costes.  
Comuniqueu la present resolució a les parts, fent-los saber que no és ferma, i que s'hi pot interposar un recurs d'apel·lació en el termini de cinc dies, davant d'este Jutjat, que haurà de ser substanciat i resolt per l'Audiència Provincial de València, conforme al que disposen els articles 455 i següents de la LEC.  
Així ho pronuncie, mane i firme."  
Atés que es desconeix l'actual domicili o residència de la part demandada, mitjançant la provisió de 16 gener de 2006 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat per a dur a terme la diligència de notificació.  
Catarroja, 16 de gener de 2007.- La secretària judicial: Julia García Martín.